Diari Oficial de la Generalitat Valenciana


Sumari del DOGV 4821, del 17-08-2004 (2004/8650)

RESOLUCIÓ de 12 d'agost de 2004, del director general de l'Institut Valencià de la Joventut (IVAJ) per la qual aprova la relació de sol·licituds desistides en la convocatòria de places en les residències juvenils de l'Institut Valencià de la Joventut per al curs 2004/2005.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4821

Data del DOGV
:   17-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8650


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 12 d'agost de 2004, del director general de l'Institut Valencià de la Joventut (IVAJ) per la qual aprova la relació de sol·licituds desistides en la convocatòria de places en les residències juvenils de l'Institut Valencià de la Joventut per al curs 2004/2005. [2004/8650]
  
I. Per resolució de 17 de maig de 2004, del director general de l'Institut Valencià de la Joventut, publicada en el DOGV núm. 4.766 de 2 de juny de 2004, es van convocar places en les residències juvenils per al curs 2004/2005.
  
II. De conformitat amb el que estableix la base setena de l'annex I d'aquesta resolució de convocatòria, la Comissió Avaluadora va procedir a l'estudi de les sol·licituds presentades.
  
III. En la base 6.2 de la Resolució de 17 de maig de 2004 del director general de l'IVAJ, per la qual es van convocar les places en les residències juvenils per al curs 2004/2005, s'assenyala que quan la sol·licitud no reunisca els requisits exigits o no acompanye la documentació que, d'acord amb aquesta resolució, resulte exigible, es notificarà a la persona sol·licitant a través del tauler oficial d'anuncis de la residència sol·licitada perquè, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de deu dies, comptats a partir del dia següent a la notificació, esmene la falta o acompanye els documents preceptius, amb indicació que, si no ho fera en el termini previst, se li tindrà per desistit de la seua petició, prèvia resolució del director general de l'IVAJ que haurà de ser dictada en els termes previstos en l'article 42 de la precitada llei.
  
IV. Amb data 16 de juliol, per mitjà de notificació exposada en el tauler oficial d'anuncis de les residències juvenils, es va requerir els interessats, perquè fins a les 14.00 hores del dia 30 de juliol del 2004 inclusivament, procediren a lliurar en els registres d'entrada de l'IVAJ o en qualsevol dels llocs establits en l'article 38.4 de la Llei 30/1992, la documentació requerida indicada, assenyalant que, de no produir-se l'esmena de la documentació requerida en el termini mencionat, s'entendrà que ha desistit de la seua petició i es procedirà al seu arxiu, prèvia resolució dictada en els termes previstos en l'article 42 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
V. La comissió avaluadora va elevar la corresponent proposta de resolució al director general de l'IVAJ, en compliment del que estableix la base setena de la Resolució de 17 de maig del 2004, del director general de l'Institut Valencià de la Joventut, per la qual es van convocar les places en les residències juvenils per al curs 2004/2005, amb l'expressió de la relació nominal de persones desistides, indicant la causa del desistiment.
  
VI. D'acord amb la proposta, en ús de les facultats conferides per l'article 7 de la Llei 4/1989, de 26 de juny, sobre l'Institut Valencià de la Joventut, resolc:
  
Aprovar la relació de sol·licituds desistides que figuren a l'annex I de la present resolució amb expressió de les causes del desistiment.
  
Contra aquesta resolució, que posa fi a la via administrativa, podrà interposar-se potestativament recurs de reposició davant el director general de l'IVAJ, en el termini d'un mes comptador a partir de l'endemà de la seua publicació, o bé, directament, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà al de la seua publicació. Tot això de conformitat amb el que estableix els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.